Når studieåret starter den 1. september vil 4229 studerende troppe op på Aalborg Universitet. Det er en stigning på 18 procent i forhold til sidste år. Dermed er det nordjyske universitet den uddannelsesinstitution, der står for den største procentuelle stigning i Danmark. Og hos prorektoren er der glæde over tilgangen: - Jeg tror, det er vores uddannelsesudbud og vores pædagogiske form, der betyder noget. Projekt- og gruppearbejde og det, at man lærer noget sammen med andre er også uniked, siger prorektor Inger Askehave til TV2/Nord. På landsplan glæder uddannelsesminister Morten Østergaard (R) sig over, at seks procent flere er blevet optaget på en videregående uddannelse i år end i 2011. Regeringen vil arbejde for, at færre bliver afvist i fremtiden.
Rekord stort antal optagne på Aalborg universitet i år. Over 4000 nye studerende starter til september.